
     ข่าวประชาสัมพันธ์
      องค์การบริหารส่วนตำบลทุ่งสง  อำเภอนาบอน  
        จังหวัดนครศรีธรรมราช  80220  โทรศัพท์  0-7530-0800
------------------------------------------------------------------
เรื่อง    การชำระภาษีท้องถิ่นที่ อบต.จัดเก็บเอง  ประจำปี  พ.ศ.2559

ภาษีโรงเรือนและที่ดิน   ซึ่งจัดเก็บจากโรงเรือนหรือสิ่งปลูกสร้างอย่างอื่นๆ กับที่ดินซึ่งใช้ต่อเนื่องกับโรงเรือนหรือสิ่งปลูกสร้างนั้น เช่น บ้านให้เช่า  ร้านค้า  ปั๊มน้ำมัน  โรงแรม  รีสอร์ท  หอพัก  อาคาร  ตึกแถว ฯลฯ  เจ้าของทรัพย์สินต้องยื่นแบบแสดงรายการทรัพย์สินเพื่อชำระภาษี  ภายในเดือนกุมภาพันธ์ของทุกปี
· หลักฐานที่ต้องนำมาแสดงในการยื่นแบบแสดงรายการทรัพย์สิน (กรณีรายใหม่)
1. สำเนาบัตรประจำตัวประชาชน
2. สำเนาทะเบียนบ้าน
3. หลักฐานการประกอบกิจการ เช่น สำเนาใบทะเบียนพาณิชย์  ใบทะเบียนการค้า
4. หลักฐานแสดงกรรมสิทธิ์ในที่ดินและอาคาร
5. หนังสือรับรองนิติบุคคล (กรณีเป็นนิติบุคคล)
6. หนังสือมอบอำนาจ (กรณีมอบอำนาจให้ดำเนินการแทน)
7. ภาพถ่ายโรงเรือนพร้อมขนาด กว้าง X ยาว
ภาษีป้าย   เป็นภาษีที่จัดเก็บจากป้าย อันหมายถึงป้ายแสดงชื่อ ยี่ห้อ หรือเครื่องหมาย
ที่ใช้ในการประกอบการค้า หรือประกอบกิจการอื่น เพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียนแกะสลักหรือทำให้ปรากฎด้วยวิธีอื่น  ให้เจ้าของป้ายยื่นแบบเพื่อชำระภาษีป้าย ภายในเดือนมีนาคมของทุกปี  
      •
หลักฐานที่ต้องนำมาแสดงในการยื่นแบบ (กรณีรายใหม่)


1.สำเนาบัตรประจำตัวประชาชน
2.สำเนาทะเบียนบ้าน
3.หลักฐานการประกอบกิจการ เช่น สำเนาใบทะเบียนพาณิชย์  ใบทะเบียนการค้า
4.หนังสือรับรองนิติบุคคล (กรณีเป็นนิติบุคคล)
6.หนังสือมอบอำนาจ (กรณีมอบอำนาจให้ดำเนินการแทน)
6.ภาพถ่ายป้ายพร้อมขนาด กว้าง X ยาว

ภาษีบำรุงท้องที่  ให้เจ้าของที่ดินชำระภาษีบำรุงท้องที่ภายในเดือน เมษายน  พ.ศ. 2559  


หากไม่ชำระภาษีภายในระยะเวลาที่กำหนด   จะต้องเสียเงินเพิ่มตามที่กฎหมายกำหนด
โดยยื่นแบบ และชำระภาษีได้  ณ  กองคลัง  
องค์การบริหารส่วนตำบลทุ่งสง
ในวัน และเวลาราชการ  

